32002L0042
L 134/29
JURNALUL OFÍCIAL AL UNIUNII EUROPENE
DIRECTIVA 2002/42/CE A COMISIEI
din 17 mai 2002
de modificare a anexelor la Directivele 86/362/CEE, 86/363/CEE și 90/642/CEE ale Consiliului în ceea ce privește stabilirea conținuturilor maxime de reziduuri de pesticide (bentazonă și piridat) din și de pe cereale, alimente de origine animală și anumite produse de origine vegetală, inclusiv fructe și legume
(Text cu relevanță pentru SEE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 86/362/CEE a Consiliului din 24 iulie 1986 de stabilire a conținuturilor maxime de reziduuri de pesticide din și de pe cereale (1), astfel cum a fost modificată ultima dată prin Directiva 2002/23/CE a Comisiei (2), în special articolul 10,
având în vedere Directiva 86/363/CEE a Consiliului din 24 iulie 1986 de stabilire a conținuturilor maxime de reziduuri de pesticide din și de pe alimentele de origine animală (3), astfel cum a fost modificată ultima dată prin Directiva 2002/23/CE, în special articolul 10,
având în vedere Directiva 90/642/CEE a Consiliului din 27 noiembrie 1990 de stabilire a conținuturilor maxime de reziduuri de pesticide din și de pe anumite produse de origine vegetală, inclusiv fructe și legume (4), astfel cum a fost modificată ultima dată prin Directiva 2002/23/CE, în special articolul 7,
având în vedere Directiva 91/414/CEE a Consiliului din 15 iulie 1991 privind introducerea pe piață a produselor fitosanitare (5), astfel cum a fost modificată ultima dată prin Directiva 2002/37/CE a Comisiei (6), în special articolul 4 alineatul (1) litera (f),
întrucât:
(1)
Substanțele active bentazonă și piridat au fost înscrise în anexa I la Directiva 91/414/CEE, prin Directivele 2000/68/CE (7) și respectiv 2001/21/CE (8) ale Comisiei, în vederea utilizării lor ca erbicide pe cereale, legume și furaje.
(2)
Substanțele active în cauză au fost înscrise în anexa I la Directiva 91/414/CEE pe baza evaluării informațiilor furnizate în ceea ce privește utilizările propuse. Anumite state membre au furnizat informații privind respectivele utilizări, în conformitate cu articolul 4 alineatul (1) litera (f) din Directiva 91/414/CEE. Informațiile disponibile au fost analizate și sunt suficiente pentru a autoriza stabilirea anumitor conținuturi maxime de reziduuri (CMR).
(3)
În cazul în care nu există CMR comunitare sau provizorii, statele membre stabilesc, în conformitate cu articolul 4 alineatul (1) litera (f) din Directiva 91/414/CEE, CMR naționale provizorii, înainte de autorizarea produselor fitosanitare care conțin substanțele active în cauză.
(4)
În scopul înscrierii substanțelor active în cauză în anexa I la Directiva 91/414/CEE, evaluarea tehnică și științifică a acestora a fost realizată sub formă de rapoarte de examinare ale Comisiei. Rapoartele au fost finalizate la 13 iulie 2000 pentru bentazonă și la 12 decembrie 2000 pentru piridat. Respectivele rapoarte au stabilit doza zilnică admisă (DZA) la0,1 mg/kg g.c./zi pentru bentazonă și la 0,036 mg/kg g.c./zi pentru piridat. Expunerea consumatorilor de produse alimentare tratate cu substanțele active în cauză pe întreaga durată a vieții a fost estimată și evaluată în conformitate cu procedurile și practicile în vigoare în Comunitatea Europeană. De asemenea, s-a ținut seama de directivele publicate de Organizația Mondială a Sănătății (9) și de avizul Comitetului științific pentru plante privind metodologia utilizată (10), iar conținuturile maxime de reziduuri propuse în acest sens au fost calculate astfel încât să nu depășească DZA.
(5)
În timpul evaluărilor și discuțiilor premergătoare înscrierii substanțelor bentazonă și piridat în anexa I la Directiva 91/414/CEE nu s-a remarcat nici un efect toxic acut care să impună stabilirea unei doze de referință acute. Doza de referință acută pentru bentazonă s-a stabilit la 0,25 mg/kg g.c./zi. În conformitate cu evaluarea expunerii, CMR propuse nu duc la o expunere acută inacceptabilă a consumatorilor.
(6)
Pentru a garanta o protecție adecvată a consumatorului împotriva expunerii la reziduuri din și de pe produsele pentru care nu s-a acordat nici o autorizație, se recomandă stabilirea unor CMR provizorii la pragul de detectare pentru toate produsele care fac obiectul Directivelor 86/362/CEE, 86/363/CEE și 90/642/CEE.
(7)
Stabilirea unor CMR provizorii la nivel comunitar nu împiedică statele membre să stabilească CMR provizorii pentru bentazonă și piridat, în conformitate cu articolul 4 alineatul (1) litera (f) din Directiva 91/414/CEE și cu anexa VI la aceeași directivă. Se consideră că o perioadă de patru ani este suficientă pentru a permite majoritatea celorlalte utilizări ale substanțelor active în cauză. La încheierea respectivei perioade, CMR provizorii trebuie să devină definitive.
(8)
Prin urmare, trebuie modificate în consecință anexele la Directivele 86/362/CEE, 86/363/CEE și 90/642/CEE.
(9)
Comisia a notificat prezenta directivă sub formă de proiect Organizației Mondiale a Comerțului și nu a primit nici o observație în acest sens. Posibilitatea de stabilire a unor toleranțe la import, în ceea ce privește conținuturile maxime de reziduuri pentru combinații pesticid/cultură specifică utilizate în țările terțe, urmează să fie examinată de Comisie pe baza datelor acceptabile prezentate.
(10)
Prezenta directivă este în conformitate cu avizul Comitetului permanent pentru lanțul alimentar și sănătatea animală,
ADOPTĂ PREZENTA DIRECTIVĂ:
Articolul 1
Următoarele conținuturi maxime de reziduuri de pesticide se adaugă la partea A din anexa II la Directiva 86/362/CEE:
Reziduuri de pesticide
Conținut maxim în mg/kg
„Bentazonă (suma de bentazonă și elementele combinate ale 6-OH- și 8-OH-bentazonă exprimată în bentazonă)
0,1 (11) (12)
Cereale
Piridat [suma de piridat, produsul său de hidroliză CL 9673 (6-cloro-4-hidroxi-3-fenilpiridazin) și elementele combinate hidrolizabile ale CL 9673, exprimată în piridat]
0,05 (11) (12)
Cereale
Articolul 2
Următoarele conținuturi maxime de reziduuri de pesticide se adaugă la partea B din anexa II la Directiva 86/363/CEE:
Reziduuri de pesticide
Conținut maxim (mg/kg)
din grăsimea din carne, preparate din carne, organe comestibile și grăsimi animale enumerate de anexa I la pozițiile NC 0201, 0202, 0203, 0204, 0205 00 00, 0206, 0207, ex 0208, 0209 00, 0210, 1601 00 și 1602
pentru laptele și produsele lactate enumerate de anexa I la pozițiile NC 0401, 0402, 0405 00 și 0406
din ouă proaspete, fără coajă, pentru ouăle de pasăre și gălbenușurile de ou menționate de anexa I la pozițiile NC 0407 00 și 0408
„Bentazonă
0,05 (13) (14)
0,02 (13) (14)
0,05 (13) (14)
Piridat [suma de piridat, produsul său de hidroliză CL 9673 (6-cloro-4-hidroxi-3-fenilpiridazin) exprimată în piridat]
Rinichi, cu excepția rinichilor de pasăre 0,4 (13)
Alte produse 0,5 (13) (14)
0,05 (13) (14)
0,05 (13) (14)
Articolul 3
Conținuturile maxime de reziduuri de pesticide aplicabile substanțelor bentazonă și piridat, prevăzute de anexa la prezenta directivă, se adaugă la anexa II la Directiva 90/642/CEE.
Articolul 4
Statele membre pun în aplicare actele cu putere de lege și actele administrative necesare pentru a se conforma prezentei directive până la 31 decembrie 2002. Statele membre informează de îndată Comisia cu privire la aceasta.
Statele membre aplică aceste dispoziții începând cu 1 ianuarie 2003.
Atunci când statele membre adoptă aceste dispoziții, ele conțin o trimitere la prezenta directivă sau sunt însoțite de o asemenea trimitere la data publicării lor oficiale. Statele membre stabilesc modalitatea de efectuare a acestei trimiteri.
Articolul 5
Prezenta directivă intră în vigoare în a douăzecea zi de la data publicării în Jurnalul Oficial al Comunităților Europene.
Articolul 6
Prezenta directivă se adresează statelor membre.
Adoptată la Bruxelles, 17 mai 2002.